proxectonos/corpus_dominio_legal_administrativo_tmp huggingface dataset:
08/05/2017 | Administración LocalMunicipal
Vilarmaior
Padrón taxa SAF dependencia abril 2017

Mediante Decreto da Alcaldía de data do 03 de maio de 2017 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes abril de 2017, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 03 de maio de 2017. O ALCALDE, Carlos Vázquez Quintián
08/05/2017 | Administración LocalMunicipal
Mugardos
Corrección de erro de anuncio da convocatoria do Espazo Infantil de Xogo 2017

Advertido erro no anuncio de convocatoria para a solicitude de praza no espazo infantil de xogo para o ano 2017: verán e Nadal, publicado no BOP núm.79 do 27/04/2017 Onde di: “Período de verán: do 1 ao 10 de xuño de 2012” Debe dicir: “Período de verán: do 1 ao 10 de xuño de 2017” Mugardos, 3 de maio de 2017 A alcaldesa Pilar Díaz Otero
08/05/2017 | Administración LocalMunicipal
Culleredo
Secretaría Xeral
Delegación Alcaldía para a celebración de matrimonio civil entre R. G. L. e I. S. M. o día 02.05.2017, ás 13:00 horas

Por resolución ditada en data 2 de maio de 2017, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Velichka Quesada Ruiz Loizaga para a celebración do matrimonio civil entre Dona SONIA MANUELA PILAR ELISA GONZALEZ HIGUERA HARBAL. e Don JIMMY CANDUELA KIRILOVA. o vindeiro martes, día 2 de maio de 2017, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 2 de maio de 2017 O Alcalde-Presidente Julio Sacristán de Diego
08/05/2017 | Administración LocalMunicipal
Dumbría
Aprobación inicial Ordenanza fiscal

O pleno do concello, en sesión de 4 de maio de 2017, aprobou inicialmente o expediente de imposición da taxa por prestación de servizos no litoral do Ezaro (servizos de kayak e padel), e a preceptiva ordenanza fiscal reguladora. O expediente exponse ó público por prazo de trinta días hábiles contados dende o seguinte á da publicación do presente anuncio no BOP, a efectos de exame e reclamacións. Dumbría, 4 de maio de 2017 O ALCALDE, Asdo: José Manuel Pequeño Castro
08/05/2017 | Administración LocalMunicipal
Vilarmaior
Padrón taxa SAF libre concorrencia abril 2017

Mediante Decreto da Alcaldía de data do 03 de maio de 2017 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de abril de 2017, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 03 de maio de 2017. O ALCALDE, Carlos Vázquez Quintián
08/05/2017 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde número 293/2017, do 28 de abril, pola que se nomea Alcalde en funcións: <<Con motivo da miña ausencia do termo municipal do 1 ao 5 de maio de 2017, ambos incluídos, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don Ángel Rodríguez Conde do 1 ao 5 de maio de 2017. Segundo. Ordenar a publicación da presente Resolución no Boletín Oficial da Provincia da Coruña, comunicala n aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 28 de abril de 2017 O Alcalde, Asdo. Antonio Fernández Angueira.
08/05/2017 | Administración LocalMunicipal
Ames
Rectificación de erro material do anuncio das Bases reguladoras do Programa de Vivendas Baleiras do Concello de Ames

No Boletín Oficial da Provincia núm.82, de 3 de maio de 2017, publicáronse as Bases reguladoras do Programa de Vivendas Baleiras do Concello de Ames, así como os seus catro correspondentes anexos. Na data do citado anuncio figuraba erroneamente “Ames, 24 de abril de 2016”, cando debería dicir “Ames, 24 de abril de 2017”. O que se fai público, para o seu xeral coñecemento. Ames, 3 de maio de 2017 O alcalde José M. Miñones Conde
08/05/2017 | Administración LocalMunicipal
Zas
Anuncio de cobranza do padrón do servizo municipal de auga correspondente ó consumo do cuarto trimestre de 2016

Aprobación do padrón do servizo municipal de auga correspondente ó consumo do cuarto trimestre do ano 2016 Con data 02/05/2017, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do cuarto trimestre do ano 2016 (do 1 de outubro ao 31 de decembro) por un importe total de 14.682,20 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 2 de xuño de 2017 ata o día 2 de agosto de 2017. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 2 de maio de 2017. O alcalde Manuel Muíño Espasandín
08/05/2017 | Administración LocalMunicipal
Monfero
Convocatoria elección xuíz/a de paz substituto/a

De conformidade co disposto polos artigos 101 e 102 da Lei Orgánica do Poder Xudicial e o artigo 4 e 5.1 do Regulamento 3/1995, de 7 de xuño, dos xuíces de paz, faise pública a convocatoria para proceder á elección de xuíz/a de paz substituto/a deste municipio. Para ese efecto ábrese un prazo de quince días hábiles, a contar desde o seguinte ao da publicación deste anuncio no Boletín Oficial da Provincia (BOP), para que todas aquelas persoas que estean interesadas e reúnan os requisitos establecidos na Lei Orgánica do Poder Xudicial, soliciten o nomeamento mediante escrito dirixido a esta Alcaldía, alegando os méritos que estimen facer valer, acompañada da seguinte documentación: - Fotocopia do DNI. - Certificación expedida polo Rexistro Central de Penados e Rebeldes e declaración complementaria a que se refire o artigo 2.1 da Lei 68/1980, relativa a non estar inculpado nin procesado. - Xustificación documental dos méritos alegados. O expediente poderá ser examinado polas persoas interesadas na Secretaría do Concello. Monfero, 28 abril de 2017 O Alcalde Andrés Feal Varela
31/05/2017 | Administración LocalMunicipal
Ribeira
Anuncio de cobranza: padrón e lista cobratoria do prezo público pola prestación do servizo público do centro de atención a primeira infancia do mes de maio/2017

Por Decreto de Alcaldía, de data 24 de maio de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de maio/2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xuño de 2017 ao 31 de xullo de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 24 de maio de 2017. O alcalde, Manuel Ruiz Rivas.
31/05/2017 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de maio de 2017

O día 19 de maio de 2017 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de MAIO de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de maio de 2017. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
31/05/2017 | Administración LocalMunicipal
Abegondo
Contratación persoal laboral persoal desempregado

Comunícase que por medio de Resolución da Alcaldía do 19.05.2017 aprobáronse as bases de selección de persoal laboral temporal para a contratación das persoas desempregadas integrantes da cuadrilla de obras e servizos mínimos municipais, financiada pola Deputación Provincial da Coruña (Programa de Integración Laboral 2017, anualidade 2017). O Concello de Abegondo convoca as seguintes prazas: – 1 albanel (oficial de segunda) – 3 peóns de obras públicas – 1 peón forestal As bases da convocatoria pódense consultar no taboleiro de anuncios municipal e na web www.abegondo. gal Prazo de presentación de instancias: 8 días hábiles a partir do día seguinte á publicación deste anuncio. Abegondo, 19 de maio de 2017 O alcalde José Antonio Santiso Miramontes
31/05/2017 | Administración LocalMunicipal
Ferrol
Secretaría Xeral
Substitución da Alcaldía

Dado que me ausentarei do Concello o día 19 de maio de 2017, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Jeronimo Luis Chia Cañis, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a dezoito de maio de dous mil dezasete. O Maria Estilita Aumesquet Franchino
31/05/2017 | Administración LocalMunicipal
Boiro
Anuncio de aprobación inicial da Ordenanza municipal de accesibilidade universal

O Pleno do Concello de Boiro, na sesión ordinaria realizada o 11 de maio de 2017, aprobou inicialmente a Ordenanza municipal de accesibilidade universal. De conformidade co previsto no art.49 da Lei 7/1985, do 2 de abril, Reguladora das bases do réxime local, sométese o expediente a información pública polo prazo de 30 días hábiles, que se contará a partires do día seguinte ó de publicación deste anuncio no Boletín Oficial da Provincia da Coruña. Durante este tempo os interesados poderán presenta-las reclamacións ou suxestións que estimen oportunas, así como consulta-lo expediente na Secretaría municipal de 09:00 a 13:30 horas. De non presentarse reclamacións ou suxestións neste prazo, a ordenanza considerase aprobada de xeito definitivo sen necesidade de acordo plenario expreso, debendo publicarse o seu texto íntegro tamén no Boletín Oficial da Provincia da Coruña e no taboleiro de edictos da Casa do Concello. Boiro, 25 de maio de 2017. Jorge Sebastian Alfredo Carlos De Murcia El Fadel
31/05/2017 | Administración LocalMunicipal
Ferrol
Facenda e Patrimonio
Padrón mercados maio 2017

O día 24/05/2017 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de maio do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suarez Fernández
31/05/2017 | Administración LocalMunicipal
Narón
Secretaría
Anuncio de substitución do sr. alcalde do Concello de Narón dende o 31-05-2017 ata o 11-06-2017 (ambos inclusive)

Estando prevista a ausencia do Sr. alcalde deste Concello D. Rafael Elias Foncea Coscia dende o 31-05-2017 ata o 11-06-2017 (ambos inclusive) e, considerando o disposto no art.63 da Lei 5/97 de 22 de xullo de Réxime Local de Galicia e artigos concordantes do R. O. F., por medio do presente decreto veño en delegar a Alcaldía no segundo tenente de alcalde, Don Guillermo Sánchez Fojo, publicándoo no B. O. P. sen prexuízo de que produza efectos dende o día do seu outorgamento. Narón, 24 de maio de 2017 O ALCALDE Asdo.- José M. Blanco Suárez.
31/05/2017 | Administración LocalMunicipal
Ferrol
Facenda e Patrimonio
Padrón aparcadoiro da Magdalena xuño 2017

O día 24/05/2017 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xuño de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
31/05/2017 | Administración LocalMunicipal
Ferrol
Secretaría Xeral
Padrón do servizo público de axuda no fogar do mes de abril de 2017

O día 22 de maio de 2017 aprobouse, por Decreto da concelleira delegada titular da Área de Mocidade, Benestar Social, Igualdade e Muller, as liquidacións correspondentes á taxa pola prestación do servizo público de axuda no fogar do mes de abril do exercicio 2017. Por medio deste Edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Mocidade, Benestar Social, Igualdade e Muller o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 24 de maio de 2017 O alcalde, Jorge Juan Suárez Fernández
31/05/2017 | Administración LocalMunicipal
Boiro
Anuncio de aprobación inicial da modificación do Regulamento municipal de ficheiros de datos de carácter persoal

ANUNCIO O Pleno do Concello de Boiro, na sesión ordinaria realizada o 11 de maio de 2017, aprobou inicialmente a modificación do Regulamento municipal de ficheiros de datos de carácter persoal. De conformidade co previsto no art.49 da Lei 7/1985, do 2 de abril, Reguladora das bases do réxime local, sométese o expediente a información pública polo prazo de 30 días hábiles, que se contará a partires do día seguinte ó de publicación deste anuncio no Boletín Oficial da Provincia da Coruña. Durante este tempo os interesados poderán presenta-las reclamacións ou suxestións que estimen oportunas, así como consulta-lo expediente na Secretaría municipal de 09.00 a 13.30 horas. De non presentarse reclamacións ou suxestións neste prazo, o regulamento considerase aprobado de xeito definitivo sen necesidade de acordo plenario expreso, debendo publicarse o seu texto íntegro tamén no Boletín Oficial da Provincia da Coruña e no taboleiro de edictos da Casa do Concello. Boiro, 25 de maio de 2017. Tamsir Alamillos Perteagudo
31/05/2017 | Administración LocalMunicipal
Muxía
Procedemento aberto con múltiples criterios de valoración para subministro de camión de recollida de lixo

ANUNCIO Subministro por procedemento aberto con múltiples criterios de valoración de camión recollida de lixo Obxecto: Subministro camión de lixo. Orzamento: 135.000 € (I. E.) Financiamento: orzamento 2017. Partida 1621U11624.00. Presentación ofertas: no Concello de Muxía, R/ Real, 35 – 15124 - Muxía Prazo: 15 días naturais desde o seguinte ao da publicación do anuncio en BOP ou perfil do contratante (último deles). Garantías. –Provisional: non se esixe. Definitiva: 5% prezo de adxudicación sen IVE. Máis información e pregos: Concello de Muxía. Tlf.981 742 001 Perfil do contratante: concellodemuxia. es Muxía, maio de 2017. O alcalde Félix Porto
31/05/2017 | Administración LocalMunicipal
Cabana de Bergantiños
Aprobación provisional da modificación da Ordenanza fiscal reguladora da taxa pola prestación do servizo de piscina municipal

Aprobada provisionalmente polo pleno da Corporación, en sesión ordinaria celebrada en data 25 de maio de 2017 a modificación da Ordenanza reguladora taxa pola prestación do servicio de piscina municipal, exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar as reclamacións que estimen oportunas. No caso de que estas non se produciran, entenderanse definitivamente aprobada. Todo elo, de acordo co establecido no artigo 17 do Real Decreto Lexislativo 2/2004, do 5 de Marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 26 de maio de 2017 O Alcalde Asdo. José Muíño Domínguez
31/05/2017 | Administración LocalMunicipal
Ferrol
Facenda e Patrimonio
Padrón venda ambulante 2.º bimestre 2017

O día 24/05/2017 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 2º bimestre do exercicio 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
31/05/2017 | Administración LocalMunicipal
San Sadurniño
Delegación por ausencia

ANUNCIO RESOLUCIÓN DA ALCALDÍA SOBRE DELEGACIÓN POR AUSENCIA ANTECEDENTES Considerando que corresponde aos tenentes de alcalde, en canto tales, substituír na totalidade das súas funcións, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Considerando que o alcalde, atoparase ausente do municipio durante os días 29, 30 e 31 de maio. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, RESOLVO: PRIMEIRO.–Delegar en don Aali Douton Biclea, primeiro tenente de alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período do 29 ao 31 de maio de 2017, ámbolos dous días incluidos. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula, ante esta Alcaldía, expresa manifestación de non aceptación da delegación no termo de tres días hábiles, contados desde o seguinte a aquel en que lle sexa notificada esta Resolución. QUINTO.–A presente Resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que este celebre. SEXTO.–No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense en devanditas normas. San Sadurniño, 22 de maio de 2017. O alcalde Secundino García Casal
31/05/2017 | Administración LocalMunicipal
Mugardos
Aprobación definitiva orzamento xeral para o exercicio 2017

Quedando definitivamente aprobado polo Pleno deste Concello o orzamento xeral para o exercicio 2017, as súas bases de execución, a plantilla de persoal e anexos correspondentes para dito exercicio por acordo adoptado en sesión extraordinaria celebrada o día 25 de abril de 2017, logo de transcorrido o prazo de exposición pública sen se ter presentado ningunha alegación, en cumprimento do que dispón o artigo 169.3 do texto refundido da Lei reguladora de facendas locais, faise público que este orzamento ascende, tanto en gastos como en ingresos, á contía de ( 6.601.071,16 euros ), correspondendo a cada capítulo as cantidades que de seguido se expresan, segundo o seguinte detalle: CAPÍTULO 1: Gastos de persoal 2.781.656,83 € CAPÍTULO 2: Gastos correntes en bens e servizos 2.448.597,97 € CAPÍTULO 3: Gastos financeiros 5.500,00 € CAPÍTULO 4: Transferencias correntes 334.535,49 € CAPÍTULO 6: Investimentos reais 1.012.780,87 € CAPÍTULO 7: Transferencias de capital 0,00 € CAPÍTULO 8: Activos financeiros 18.000,00 € CAPÍTULO 9: Pasivos financeiros 0,00 € CAPÍTULO 1: Impostos directos 2.971.469,96 € CAPÍTULO 2: Impostos indirectos 91.358,95 € CAPÍTULO 3: Taxas, prezos públicos e outros ingresos 917.541,10 € CAPÍTULO 4: Transferencias correntes.2.260.378,89 € CAPÍTULO 5: Ingresos patrimoniais 1.600,00 € CAPÍTULO 6: Enaxenación de investimentos reais.0,00 € CAPÍTULO 7: Transferencias de capital.346.722,26 € CAPÍTULO 8: Activos financeiros 12.000,00 € CAPÍTULO 9: Pasivos financeiros.0,00 € TOTAL 6.601.071,16 € Nesta sesión acordouse tamén aprobar a plantilla de persoal desta Corporación, que queda establecida do seguinte xeito: Mugardos, 25 de maio de 2017. A alcaldesa Pilar Díaz Otero.
31/05/2017 | Administración LocalMunicipal
Mañón
Modificación da Ordenanza fiscal reguladora do imposto sobre bens inmobles

O Pleno da Corporación, en sesión ordinaria celebrada o día 25 de maio de 2017, adoptou o acordo de aprobar, inicialmente, a imposición e ordenación da nova ordenanza fiscal reguladora do Imposto sobre bens inmobles. Exponse ó público o presente anuncio durante o prazo de 30 días, que se contarán a partir do seguinte á inserción deste anuncio no Boletín Oficial da Provincia, durante o que os interesados poderán examinar o expediente en Secretaría-Intervención e presentar as reclamacións ou suxestións que estimen oportunas. De non presentarse rclamación durante o dito prazo, o acordo provisional quedará elevado a definitivo automáticamente. Mañón, 26 de maio de 2017. O ALCALDE Alfonso Emilio Balseiro Gómez
31/05/2017 | Administración LocalMunicipal
Sada
Servizos Económicos
Corrección de erros de anuncio de aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2016 publicado no BOP núm.92 de data 18/05/2017

Mediante o presente anuncio notifícase aos contribuíntes que pola da Xunta de goberno celebrada o día 11 de maio de 2017, acordouse aprobar inicialmente o padrón fiscal da taxa de entrada de vehículos e a reserva de vía pública correspondente ao exercicio 2016, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 23 de maio de 2017 O alcalde, Asdo.: Oscar Benito Portela Fernández
31/05/2017 | Administración LocalMunicipal
Vilarmaior
Conta xeral 2016

Formulada e rendida a conta xeral do exercicio de 2016 e informada favorablemente pola Comisión Especial de Contas, sométese a información pública, polo prazo de quince días hábiles, contados a partir do día seguinte ao da publicación do presente anuncio, puidendo os interesados, durante os mesmos e oito días máis, presentar reclamacións, reparos e observacións que estimen convenientes, ao abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vilarmiaor, 26 de maio de 2017. O ALCALDE, Carlos Vázquez Quintián
31/05/2017 | Administración LocalMunicipal
Sada
Servizos Económicos
Aprobación definitiva do orzamento 2017

Aprobación definitiva orzamento 2017 Na sesión plenaria celebrada o día 30 de marzo de 2017, a Corporación municipal acordou aprobar inicialmente o orzamento xeral e o cadro de persoal para o exercizo 2017. O expediente expúxose ao público mediante anuncio publicado no BOP n.º 65 con data 5 de abril de 2017. A Corporación municipal, en sesión celebrada o 25 de maio de 2017, acordou desestimar as reclamacións presentadas e aprobar definitivamente o orzamento xeral e o cadro de persoal para o exercicio 2017. En aplicación do establecido no artigo 112 da Lei 7/1985, do 2 de abril, reguladora das bases do réxime local, artigo 169 do texto refundido da Lei reguladora das facendas locais, aprobado por R. D. lexislativo 2/2004, do 5 de marzo, e artigo 20 do R. D. 500/1990 do 20 de abril, polo que se desenvolve parcialmente a Lei reguladora das facendas locais, procédese a publicar o orzamento 2017 deste Concello, que presenta o seguinte resumo por capítulos: En aplicación do establecido no artigo 127 do texto refundido de disposicións legais vixentes en materia de réxime local, aprobado por R. D. lexislativo 781/1986, do 18 de abril, procédese á publicación íntegra do cadro de persoal: A) PERSOAL FUNCIONARIO: H. E.: habilitación estatal A. P.: Agrupacións profesionais B) PERSOAL LABORAL FIXO: C) PERSOAL EVENTUAL: De acordo co disposto no artigo 171 do texto refundido da Lei reguladora das facendas locais e no artigo 46.1 da Lei 29/1998, do 13 de xullo, reguladora da xurisdicción contencioso-administrativa, contra o presente acordo poderá interpoñerse directamente recurso contencioso-administrativo, no prazo de dous meses, a contar dende o día seguinte ao da publicación do presente anuncio. Sada, 26 de maio de 2017. O alcalde Óscar Benito Portela Fernández
31/05/2017 | Administración LocalMunicipal
A Laracha
Notificación retirada vehículo abandonado en vía pública

Visto o informe da Policía Local da Laracha do dia 2 de maio de 2017, o cal expón “fronte ao número 34 dentro do casco urbán de A Laracha, atópase un vehículo con claros síntomas de abandono xa que o mesmo leva aparcado no mesmo sitio mais de un mes. O vehículo atópase aparcado en batería e a súa parte traseira invade gran parte da beirarrúa destinada ao tránsito de peóns, asimesmo pódeselle apreciar un forte golpe na aleta dianteira da parte dereita posiblemente derivado dun encontronazo e tamén carece de defensa e placas de matrícula dianteiras” polo que a efectos do disposto no artigo 3, apartado b, da Lei 22/2011, do 28 xullo, de residuos de Galicia, RESOLVO: PRIMEIRO.- Ordenar o depósito do vehículo marca MERCEDES BENZ, modelo 210 D matricula 6192BRZ, por consideralo abandonado, con base na denuncia da Policía Local da Laracha, de data 02 de maio de 2017. SEGUNDO.- Notificar a presente resolución a quen figura como titular, BOUCHAIB FATHALLAH (49712835Z), con domicilio a efecto de notificacións en Rúa Zonafona, 2, entreplanta esquerda, 32002, Ourense; para que se faga cargo deste, no improrrogable prazo de QUINCE DIAS, ou no caso contrario, a Administración, procedería á súa retirada e posterior tratamento deste como residuo sólido urbano, resarcíndose dos gastos que se derivaran de tales actuacións. TERCEIRO.- Contra esta Resolución poderase interpoñer, polos interesados, recurso contencioso-administrativo ante o xulgado do Contencioso Administrativo, no prazo de dous meses, contados a partir do día seguinte ao da notificación (artigos 8 e 46 da Lei 29/1998, do 13 de xullo, reguladora da xurisdición contencioso administrativa), ou interpoñer con carácter previo á interposición de recurso contencioso-administrativo, con carácter potestativo, recurso de reposición ante o propio órgano que ditou o acto, no prazo de un mes, en cuxo caso, o prazo para a presentación do recurso contencioso – administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. Asinado dixitalmente polo sr. Alcalde, José Manuel López Varela, do que eu secretaria, Cristina Castro Fuentes, dou fe.
31/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.57098. Concello de Lousame. Lousame

O CONCELLO DE LOUSAME, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 27.649 m3/ano de augas residuais domésticas depuradas ao río Pesqueira ou rego de Rabaceiros (cunca da ría de Muros e Noia) procedentes do sistema de depuración asentado no lugar de Portobravo – Lousame (t. m. Lousame). As augas residuais domésticas procedentes dos núcleos de Portobravo, As Bouciñas, Croído, Berrimes, As Quintáns e A Costa (t. m. Lousame) son tratadas nun sistema de depuración, deseñado para 505 habitantes equivalentes e que consta dos seguintes dispositivos:  Pozo de recepción de auga bruta  Arqueta con reixa de desbaste de 18 mm de luz de paso.  Decantador de dimensións 3,80 m de diámetro e 2,55 m de altura.  2 filtros biolóxicos en paralelo de dimensións 3,80 m de diámetro e 2,55 m de altura. Unha vez depuradas estas augas residuais son vertidas, previo paso por unha arqueta de toma de mostra, ao río Pesqueira ou rego de Rabaceiros (cunca da ría de Muros e Noia) a través dunha condución de PVC de 315 mm de diámetro e 100 m de lonxitude no punto de coordenadas UTM: X=510.609; Y=4.736.692 –datum ETRS89–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 12 de maio de 2017 A xefa da Área de Vertidos Asdo.: Leticia Valladares López
04/05/2017 | Administración LocalMunicipal
Vimianzo
Anuncio de licitación do contrato de servizo de limpeza dos núcleos do Concello de Vimianzo

1. Entidade adxudicadora. a) Organismo: Concello de Vimianzo. b) Dependencia que tramita o expediente: Secretaría. c) Obtención de documentación e información: Dependencia: Secretaría do Concello de Vimianzo Enderezo: Praza do Concello, 6 15129 Vimianzo (A Coruña) Teléfono 981716001, ext.1203. Fax 981716650 Correo electrónico: secretaria@vimianzo. gal Perfil do contratante: www.vimianzo. gal 2. Obxecto do contrato. a) Tipo: servizos. b) Descrición do obxecto: prestación do servizo de limpeza dos núcleos do concello de Vimianzo. c) Lugar de execución: distintos lugares do termo municipal. d) Duración do contrato: un ano. e) Admisión de prórroga: prorrogable por un ano máis. f) Codificación do contrato: CPV 2008: 9060000-6 (servizos de saneamento e limpeza en áreas urbanas ou rurais e relacionadas con eles). 3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación do contrato: os criterios contidos na cláusula 20.ª do prego e coa ponderación que nel se sinala e que se publicará no perfil do contratante: www.vimianzo. gal.4. Valor estimado e orzamento de licitación. Valor estimado: 127.921,82 €, IVE non incluído. Orzamento de licitación: 63.960,91 €, IVE incluído.5. Garantías. Provisional: 3% do orzamento do contrato, excluído o IVE Definitiva: 5% do prezo de adxudicación, excluído o IVE 6. Requisitos específicos do contratista. a) Clasificación: non se esixe. b) A solvencia económica acreditarase por algún dos medios que establece o art.75 do TRLCSP. c) A solvencia técnico - profesional: por algún dos medios que establece o art.78 do TRLCSP.7. Presentación de ofertas e solicitudes de participación. a) Data límite de presentación: 15 días naturais, contados a partir do seguinte a aquel no que se publique o anuncio de licitación no Boletín Oficial da Provincia. Horario de Rexistro: de 8.30 ás 14.30 horas (luns a venres). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no rexistro xeral do Concello de Vimianzo ou en calquer outro dos lugares establecidos no art.16 da Lei 39/2015, do 1 de outubro, do procedemento administrativo común das Administracións Públicas, en cuxo caso deberá remitirse mediante fax ou telegrama ao Concello, no mesmo día.8. Apertura de ofertas. Publicarase no perfil do contratante o lugar, data e hora de apertura de ofertas.9. Gastos de publicidade. Serán por conta do adxudicatario os gastos de publicación de anuncios de licitación e adxudicación en medios de comunicación ou diarios e boletíns oficiais, cun límite máximo de mil (1.000,00) €, segundo a cláusula 27.ª. Vimianzo, 02 de maio de 2017. O alcalde Manuel Antelo Pazos
04/05/2017 | Administración LocalMunicipal
Culleredo
Secretaría Xeral
Delegación da competencia para a celebración do matrimonio civil entre M. B. S. e L. M. M. C. o día 29-04-2017

Por resolución ditada en data 27 de abril de 2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Ulises Jose Icar Roux Molto para a celebración do matrimonio civil entre Dona KATRINE LUBKE RIVERIEGO. e Don JORG MICHAEL TEUDISELO PANACH PEROTTI. C. o vindeiro sábado, día 29 de abril de 2017, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 27 de abril de 2017 O Alcalde-Presidente Julio Sacristán de Diego
04/05/2017 | Administración LocalMunicipal
Arteixo
Secretaría Xeral
Aprobación inicial da modificación da Ordenanza fiscal nº 34

O Concello Pleno, en sesión celebrada o vinte e sete de abril de 2017, aprobou inicialmente a modificación da seguinte ordenanza fiscal: O acordo citado foi adoptado en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da modificación da ordenanza citada. Arteixo a 27 de abril de 2017 O Alcalde-Presidente, Asdo. Carlos Calvelo Martínez
04/05/2017 | Administración LocalMunicipal
Santiago de Compostela
Sección Municipal de Contratación
Cambio de titularidade e expedición de título provisorio da sepultura número 1357 do Cemimterio Municipal de Boisaca, a favor de D. Manuel Larramendi López

Por D. MAMUKA TREJO GALARRETA solicítase a transmisión ao seu favor da titularidade da sepultura número 1357 do Cemiterio Municipal de Boisaca. A unidade de enterramento de referenica figura a nome de “MARÍA LUISA LÓPEZ RAPOSO E IRMÁNS”, en réxime de propiedade, dende o 07 de marzo de 1968, data na que se lles outorga por acordo da Comisión Municipal Permanente deste Concello. A documentación aportada ao expediente non é suficiente para acreditar que o solicitante é o único herdeiro dos titulares, polo que, a petición deste e por resolución do Concelleiro delegado de medio ambiente e convivencia, de data 18 de abril de 2017, iníciase expediente para a expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros dos irmáns GLADYS MARINA CARROBLES SIGURDSSON ou aqueles que demostren un interés lexítimo, se podan persoar no expediente (Ref. SRB/162/2017) e reclamar os dereitos que lles podan corresponder sobre a titularidade da dita sepultura, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes. (r./ Nicolas Marcelo Sotalin Juanes, nº 6. Tlfno.: 981 542324). Santiago de Compostela, 18 de abril de 2017 O ALCALDE Asdo.: Martiño Noriega Sánchez
04/05/2017 | Administración LocalMunicipal
Culleredo
Secretaría Xeral
Delegación do exercicio para a celebración de matrimonio civil entre E. G. D. e C. P. F. o día 16-04-2017

Por resolución ditada en data 10 de abril de 2017, a sra. Alcaldesa en funcións acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Nicolle Navaz Guijarrubia, para a celebración do matrimonio civil entre Don EL MOUSTAPHA PETYO CLEGG GOMEZ HIDALGO. e Don EDWIN ANTONIO MIRCEA MARIAN DE SAN LAZARO DE VILLALOBOS. o vindeiro, domingo, día 16 abril de 2017 ás 13:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 10 de abril de 2017 A alcaldesa en funcións, María Guadalupe Pombo Carril
04/05/2017 | Administración LocalMunicipal
Carballo
Convocatoria e bases reguladoras do proceso selectivo para a contratacion de persoal laboral para a brigada de prevención e defensa contra incendios forestais, así como de 3 operarios de motobomba (SLT 12/2017)

Por Resolución da Alcaldía do Concello de Carballo núm.1098, de 27 de abril de 2017, aprobáronse as bases reguladoras para a contratación de persoal laboral temporal para a brigada de prevención e defensa contra incendios forestais, así como de 3 operarios de motobomba (SLT 12/2017). O prazo de presentación de instancias será de dez días naturais, contados a partir do seguinte ao da publicación deste anuncio no Boletín Oficial da Provincia da Coruña. As bases estarán dispoñibles na web municipal (www.carballo. gal) e poderán recollerse nas oficinas municipais de 9:00 a 13:30 horas. Os sucesivos anuncios relativos a esta convocatoria, cando procedan de conformidade coas bases, faranse públicos no taboleiro de edictos do Concello de Carballo. Carballo, 28 de abril de 2017 O alcalde Asdo.: Evencio Ferrero Rodríguez